Augeias (mytológia)

Augeias alebo Augiáš (, ) je v gréckej mytológii syn boha Hélia a Hyrminy, dcéry kráľa Nélea.(podľa inej verzie syn Forba, alebo boha PoseidónaApollodoros, Bibliotheca, 2,5,5.)

Élidský kráľ Augeias vlastnil obrovské stádo dobytka, ktorého počet dosahoval až tri tisíc kusov. Do mýtov sa však Augeias nedostal pre svoje bohatstvo, na ktorom si zakladal, ale pre hroznú špinu v jeho chlieve o ktorý sa nestaral.Pausanias, Periégésis tés Hellados, 5,1,9. 

Keďže vyčistiť tento chliev pokladali za nadľudský čin, touto úlohou bol mykénskym kráľom Eurystheom poverený hrdina HéraklesDiodoros, Bibliotheca historia, 4,13,3., ktorý mu musel slúžiť na príkaz najvyššieho boha Dia. Bola to jedna z dvanástich úloh, ktoré Hérakles mal splniť, aby mohol dosiahnuť slobodu.

Hérakles si však za prácu chcel aj niečo zarobiť, preto za vyčistenie chlieva od kráľa Augeia požiadal odmenu desať percent z ustajneného dobytka. Augeias, ktorý predpokladal, že túto úlohu nedokáže splniť, ochotne súhlasil. Hérakles sa nato dal do práce. Celé stádo vyhnal na lúku, od chlieva vykopal priekopy k neďalekým riekam Péneu a Alfeiu a pustil z nich do chlieva vodu, ktorá všetku špinu odniesla. Večer potom nahnal celé stádo späť.

Lenže Augeias aký bol bohatý, taký bol aj lakomý a namiesto odmeny Hérakla vyhnal.Pausanias, Periégésis tés Hellados, 5,1,10.  To sa mu však neskôr stalo osudným. Keď Hérakles splnil všetky úlohy a dosiahol slobodu, prišiel do Élidy s veľkým vojskom a Augeia zabil.Apollodoros, Bibliotheca, 2,7,2.

 Referencie a bibliografia 

Kategória:Postavy gréckej mytológie
Kategória:Vládcovia Élidy
Kategória:Argonauti